Hemvervatoxanê Meclîsê Şaredarîye yê HDPyî Hatîce Kitay û Ferhat Yildirimî derheqê zêdînayîşê vaya otobuse de eşkerayîyêke daye.
Hemvervatoxan da zanayene ke 7ê kanûne de Şaredarîya Çewlîgî vaya cinuştişê otobuse seba pîlan 2.30 ra zêdînaye kerde 3.50, seba wendekaran zî 1.60 ra zêdînaye kerde 2.30. Hemvervatoxan eşkera kerd ke ê nê vayan qebul nêkenê.
Hemvervatoxan vat: ''Nê krîzê ekonomîkî de zî vera vayî yenê kerdene. Ma sey HDPyî do bikerê ke şarê ma nê krîzê ekonomîkî ra asta qije de zerar bivîno. Ma şarê xo rê beyan kenê ke na vaye qebul nêkenê.''
